
Paglagablabin ang pakikibakang bayan 
para patalsikin ang rehimeng Arroyo 


yang Pilipino sa rehimeng US-Arroyo. Punung- kaso ng korapsyon, kabilang ang mga kinulimbat ng 


Gimo P na ang galit at pagtatakwil ng mamama- tang. Bago ito, nalantad na ang patung-patong nang 


puno na sila't nagngingitngit sa patung-patong pamilyang Arroyo mula sa proyektong IMPSA-Caliraya, 
nang mga kaso ng korapsyon at pagsisinungaling ng Macapagal Boulevard at marami pang iba. 


rehimeng Arroyo at sa labis na pagpa- 
pahirap at pang-aapi nito sa kanila. 

Bumibilis ang kumpas at paglawak 
ng kilusang protesta sa buong bansa. 
Simula sa mga papalaking rali na ini- 
lunsad sa Makati nitong Pebrero 15 at 
29, araw-araw na lumalawak sa pam- 
bansang kabisera at sa iba't ibang ba- 
hagi ng bansa ang pagbubuhos ng 
kolektibong galit ng mamamayan. Ang 
mga iyo'y tanda ng mariing pagtatak- 
wil ng sambayanang Pilipino sa rehi- 
meng US-Arroyo at kahandaan nilang 
bagtasin ang landas ng militanteng 
pagkilos para wakasan ang kinamumu- 
hian nilang rehimen. 

Habang bumubulwak ang kilusang 
protesta sa buong bansa, dumarami pa 
ang lumilitaw na mga kabulukan, kasi- 
ngungalingan at kalupitan ng nagha- 
haring rehimen. Bukod sa pagkaka- 
bunyag ng anomalya sa proyektong 
NBN-ZTE, nalantad rin kamakailan ang 
antinasyunal na kasunduang pinasok 
ng rehimen na pagpapaubaya sa China 
ng eksplorasyon ng langis sa Spratlys 
Islands kapalit ng bilyong mga pau- 


Mga tampok Bumubwelong mga Nagkukumahog si Aia aba 
sa isyung ItO... protesta PAHINA 3 Arroyo PAHINA 4 sa Negros ARNAI 


Di na matiis ng mamamayan 
ang tumitinding kahirapan at 
paghihikahos. Malinaw sa kanila na 
ang papalalang kahirapan ay tuwi- 
rang idinudulot ng korapsyon ng 
rehimeng Arroyo. Ang ibayong pag- 
bagsak ng kabuhayan ng malawak 
na masa ng sambayanan ay di na 
mapagtakpan ng mga pekeng esta- 
distika at pagpapalabas ng rehimen 
na umuunlad ang ekonomya. La- 
long nagiging malinaw ang kaug- 
nayan ng dagdag na paghihirap at 
kaapihan ng mamamayan sa nagla- 
labasan ngayong mga baho at ka- 
bulukan ng rehimen. 

Pilit na itinatago ng rehimen 
ang mga karumal-dumal na krimen 
nito sa pamamagitan ng kabi-kabi- 
lang pagbabaluktot ng batas, pag- 
lulubid ng mga kasinungalingan, 
panunupil sa masmidya, at iba't iba 
pang maruruming maniobra at pa- 
sistang pamamaraan. Sa kabila ni- 
to, pursigidong-pursigido ang iba't 
ibang sektor--mga organisasyong 
masa, masmidya, mga taong-sim- 
bahan, negosyante, abugado--na 
ungkatin at ilantad ang katotoha- 
nan tungkol sa mga katiwalian at 
kabulukan. 

Sa desperasyong makapangun- 
yapit sa poder, pinag-iibayo ng re- 

Ang Ang Bayan ay inilalabas sa wi- 
kang Pilipino, Bisaya, Iloko, Hiligay- 
non, Waray at Ingles. 


himen ang panunupil at pama- 
masista sa mga lumalaban dito at 
naghahangad na mapabagsak ito. 
Kabi-kabila ang pagsasagawa ng 
mga ekstrahudisyal na pamamas- 
lang, pagdukot at iba pang anyo ng 
pandarahas sa mga aktibista, mga 
kritikal na taong-midya at iba pang 
mahigpit na bumabatikos sa rehi- 
men. Maging ang mga rali at iba 
pang ligal at mapayapang anyo ng 
protesta ay hinaharang at dinada- 
has. 

Ngunit sa kabila ng lahat ng 
pandarahas ng rehimen, hindi na 
mapipigilan ang marubdob na galit 
at paglaban ng lumalaking bilang 
ng mamamayan. Mabilis na uma- 
apoy ngayon ang kilusang protesta 
sa buong bansa. Dumadalas at pa- 
laki nang palaki ang mga rali at la- 

Paglagablabin ang pakikibakang 
bayan para patalsikin ang rehimen 


long lumalawak ang hanay ng mga 
nananawagang ibagsak na ang re- 
himen. 

Panghawakan ang nag-iinit 
nang mga protesta at paglaban sa 
rehimeng Arroyo. Abutin ang lahat 
ng sulok ng bansa at lahat ng sek- 
tor ng sambayanan. Sagpangin ang 
lahat ng oras at pagkakataon para 
mapag-ibayo ang pagmumulat at 
pag-oorganisa sa kanila. Ipakita 
ang mahigpit na ugnayan ng mga 
nagbabagang isyu ng kabulukan at 
panunupil ng rehimen sa dinaranas 
ng mamamayan na mga kahirapan 
at kaapihan sa araw-araw. Puspu- 
sang manawagan ng pag-iibayo ng 
iba't ibang paraan ng paglaban sa 
rehimen. Pagsabayin at pabwelu- 
hin kapwa ang mga hayag na pag- 
laban at ang armadong pakikibaka 
sa rehimen. 

Hinog na ang kundisyon para 
ilunsad ang isang bago, malawak 
at militanteng people power laban 
sa rehimeng Arroyo. Bigyan ito ng 
panibagong sigla mula sa mga aral 
na nahalaw sa karanasan ng mga 
nakaraang pag-aalsang bayan. 


Sy A Bumubwelong mga protesta 
Maaari itong i-download mula sa 


Philippine Revolution Web Central na 
matatagpuan sa: 
www.philippinerevolution.net 
Tumatanggap ang Ang Bayan ng 
mga kontribusyon sa anyo ng mga ar- 
tikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 
angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 

Gawing higit na makasaysayan ito 
sa pamamagitan ng pag-iibayo rito 
ng organisadong lakas laluna ng 
pinakamahirap at pinakaaping mga 
sektor at pagpapaalab ng pamban- 
sa at demokratikong pakikibaka ng 
mamamayan. Ubos-kaya at walang 
pagod na isulong ang lahat ng pag- 
kilos para sa gayong layunin hang- 
gang sa kumalat ang lagablab ng 
mga pakikibakang bayan sa buong 
bansa. ABI 


Nagkukumahog si Arroyo 
Suhulan sa ZTE, lalong nalalantad 


Matatagumpay na TO 
Ambus sa Davao at Samar, 
reyd sa Negros 
Misengkwentro ng AFP sa Bikol 


Kaso sa Sulu, isasampa sa UN 
Balita 


Bumubwelo ang mga protesta 
laban sa rehimeng Arroyo 


umubwelo ang kilusan para sa pagpapatalsik kay Gloria Arroyo. Su- 
B na-suno na mga pagkilos at pagtitipon ang idinaos ng iba't 

ibang sektor at grupo matapos ang matagumpay na rali noong Pe- 
brero 15 sa Makati. Ibayong lumalawak ang alyansang kontra-Arroyo at 
lalong nagiging militante ang kanilang mga pagkilos at pahayag. 


Makabuluhan ang partisipasyon 
ng kabataan, laluna ng mga estud- 
yante ng iba't ibang mga paaralan 
sa Metro Manila. Sa pinakahuling 
sarbey ng Pulse Asia, tatlo sa apat 
na residente ng Metro Manila ay 
naniniwala kay Jun Lozada at 76% 
ang nagpahayag ng kawalang ti- 
wala kay Arroyo at mga punong 
alipures niya. Sinasang-ayunan ng 
69% ng mga residente ang mga 
aksyong protesta para sa pag- 
tatanggal ng lahat ng namu- 
munong upisyal ng gubyernong 
sangkot sa anomalya ng NBN-ZTE 
at sangkapat sa kanila ang han- 
dang sumama sa mga rali para 
patalsikin na sa pwesto si Arroyo. 


Malaking demonstrasyon 
sa Makati 

Mahigit 75,000 mamamayan 
ang nagtipun-tipon sa isang tina- 
guriang interfaith rally sa Makati 
City nitong Pebrero 29. Ito na ang 
pinakamalaking nai- 
talang bilang ng 
mga demonstra- 
dor na naggigiit 
ng pagbibitiw 
o pagpapa- (77 
talsik kay fu 
Gloria Ar- 

BACONG Soalan 


royo mula 2005. Nagbuklod sa ra- 
ling ito ang iba't ibang grupong re- 
lihiyoso, mga eskwelahan, progre- 
sibong organisasyon, pulitiko, em- 
pleyado, negosyante at iba't ibang 
mga sektor. 

Nanguna sa raling ito ang Ba- 
gong Alyansang Makabayan (BAYAN) 
at mga organisasyong kabilang dito, 
ang Watch, Pray and Act Movement 
sa pangunguna ng Association of 
Major Religous Superiors of the 
Philippines, United Opposition, Je- 
sus is Lord Movement, Makati Busi- 
ness Club at iba pang samahan ng 
mga negosyante, Black and White 
Movement, Catholic Educators As- 
sociation of the Philippines at iba 
pa. 

Tampok ang naging paglahok sa 
rali ng mga personalidad tulad nina 
dating presidente Corazon Aquino 
at Joseph Estrada, dating bise-pre- 

sidente Teofisto Guingona 

at ilang senador, dating 

upisyal ng gubyerno at 

malalaking negosyante 

tulad ni Manuel Pangili- 
i nan ng PLDT. 

Magkahiwalay na bi- 
nati ng Partido Komu- 

Ai NG 

B 


Pilipinas at ni Kasamang Jose Ma- 
ria Sison, tagapangulo ng Interna- 
tional League of Peoples' Struggles, 
ang matagumpay na kilos protesta. 
Ayon kay Sison, maaaring bumul- 
wak ang panibagong people power 
kung umabot sa 100,000-500,000 
mamamayan ang magtitipon upang 
patalsikin na si Arroyo. 

Matagumpay na nakapagtipon 
ang ilampung libo sa Makati sa ka- 
bila ng pagharang ng mga pwersa 
ng pulis at militar. Pinutakti ng 
mga tsekpoynt ang mga daan papa- 
sok ng Metro Manila upang hadla- 
ngan ang mga raliyista mula sa 
Southern Tagalog at Central Luzon. 

Pinigilang tumawid ang mga ra- 
liyista mula sa Southern Tagalog na 
lulan ng 11 dyip na pinatigil sa San 
Cristobal, Calamba at sa Cabuyao, 
Laguna. Bukod pa ito sa mga 
myembro ng Kilusang Mayo Uno na 
hinarang sa San Pedro, Laguna. 
Daan-daang estudyante mula sa 
Dela Salle University-Dasmarifas 
ang hindi rin nakalusot sa Cavite. 

Sa Quezon (City, hinarang ang 
mga mag-aaral at guro ng Universi- 
ty of the Philippines-Diliman ha- 
bang nagmamartsa patungo sa Ma- 
kati. 

Dalawang kasapi naman ng 
Workers” Assistance Center sa Rosa- 
rio, Cavite ang dinala sa himpilan 
ng pulisya dahil sa paglulunsad ng 
kilos-protesta. 


Protesta sa buong bansa 

Matatagumpay na pagkilos din 
ang inilunsad sa iba't ibang lunsod. 
Sa Dagupan City, Pangasinan, tina- 
a ns 5,000 estudyante, lider 
ng simbahan at residente, at 
myembro ng IBP ang du- 
malo sa misa sa St. John 
the Evangelist Cathedral 
na itinuloy sa martsa up- 
ang manawagan ng pag- 
bibitiw ni Arroyo sa 
pwesto. 

Sa Pampanga, pinanguna- 
han ni Gov. Ed Panlilio at Bis- 

hop Roberto Mallari ang “lakad ng 
pagkakaisa para sa katotohanan” 
na dinaluhan ng may 500 estud- 
yante. May rali ring ginanap sa Su- 
bic, Zambales na nilahukan ng 
1,000 residente at sa Baguio City na 
dinaluhan ng mga estudyante. 

Naglunsad rin ng iba't ibang ki- 
los-protesta sa iba't ibang syudad 
ng Bicol. Sa Naga City, mahigit 
2,000 ang nagkapit-bisig sa isang 
“human chain” sa kahabaan ng 
syudad at naglunsad ng isang noise 
barrage. Sa Sorsogon (City, nagrali 
ang 1,000 katao sa pangunguna ng 
Bayan at ng grupong simbahan. 
Nagkaroon din ng pagkilos sa Le- 
gazpi City: Daet, Camarines Norte: 
at Masbate (City. 

Sa San Pablo (City, Laguna, 
umabot sa 1,000 mamamayan ang 
nakiisa sa isang prayer vigil. 

Sa Kabisayaan, umabot sa 
3,000 mula sa iba't ibang sektor 
ang nakiisa sa rali sa Bacolod City. 
Sa Iloilo City, tinatayang 1,000 ang 
nagmartsa sa tinawag na “Walk for 
Truth and Justice.” Lumahok dito si 
Archbishop Angel Lagdameo, presi- 
dente ng Catholic Bishops Confe- 
rence of the Philippines. Limanda- 
ang estudyante at aktibista naman 


ang nagrali sa Cebu City. Isang po- 
rum naman ang inilunsad ng mga 
estudyante sa Unibersidad ng Pili- 
pinas, Tacloban City. 

Sa Mindanao, dumalo ang 700 
katao sa rali sa Cagayan de Oro City, 
kasama ang Kamatuoran! (Katoto- 
hanan), isang malawak na alyan- 
sang kontra-Arroyo. Walong daan 
naman ang nagtipon sa Davao City 
at 400 sa Iligan City. Tatlong daang 
estudyante mula sa Mindanao State 
University sa General Santos ang 
nag-walk out upang ipakita ang 
disgusto nila sa rehimen. Sa Cota- 
bato City, umabot sa 200 katao ang 
sabay-sabay na nagtirik ng kandila 
bilang protesta. Sa unang pagkaka- 
taon, nagsagawa ng noise barrage 
ang mga aktibista sa Digos (City, 
Davao del Sur. 


Protesta sa ibang bansa 

Naglunsad rin ng mga kilos 
protesta ang mga migranteng Pili- 
pino sa iba't ibang bahagi ng mun- 
do. Bahagi nito ang pagpapatupad 
ng No Remittance Day bilang pam- 
presyur sa bangkrap na rehimeng 
Arroyo na sumasalig sa bilyun-bily- 
ong dolyar na ipinapadala nila. 

Sa Hongkong, pinamunuan ng 


UNIFIL-Migrante ang isang rali no- 
ong Pebrero 29. Nagpiket naman 
ang mga Pilipino sa mga embahada 
at konsulada ng Pilipinas sa San 
Francisco at Los Angeles, Califor- 
nia: Seattle, at New York City. 

Nagtipun-tipon sa mga kilos 
protesta ang mga migrante sa Otta- 
wa, Winnipeg at Vancouver sa 
Canada. Sa Europe, nagkaroon ng 
pagkilos sa Italy. 

Sa Middle East, idineklara ng 
mga migrante na Day of Action ang 
Pebrero 29. Sa Sydney, Australia, 
inilunsad ng mga migranteng Pili- 
pino ang "Babay Gloria" (Bagong 
Bayani, Ayaw kay Gloria). 

Samantala, 61 dating myembro 
ng gabinete mula sa rehimeng 
Aquino, Ramos at Estrada, kasama 
ang mga nagbitiw nang myembro ng 
gabinete ni Arroyo ang nananawa- 
gan para sa resignasyon ng mga 
myembro ng gabinete na sangkot sa 
mga anomalya hinggil sa proyek- 
tong NBN-ZTE. Binigyan nila ang re- 
himeng Arroyo ng isang linggo para 
magpatupad ng mga reporma laban 
sa korapsyon at katiwalian. Kung 
magmamatigas si Arroyo, manana- 
wagan na rin sila para sa kanyang 
pagpapatalsik. [AB] 


Nagkukumahog si Arroyo na isalba ang sarili 


abis-labis ang pagkukumahog ni Gloria Arroyo na isalba 
| sarili sa kumunoy na kinalalagyan niya nga- 

yon. Sa kanyang desperasyon, 
nabubunyag ang kanyang mga kasinungalingan at 


lalo lamang tumitingkad ang pagkakahiwalay niya Q 


sa mamamayan. 


Palabas dito, palabas doon. Habang lu- 
malawak ang kilusan sa pagpapatalsik kay 
Arroyo, pilit namang ibinabandera ni Arro- 
yo ang kakarampot niyang mga tagasuporta. 
Kabilang dito ang mga myembro ng kanyang N 
gabinete, mga bayarang gubernador, kon- f 
gresista at mga meyor at mga upisyal ng mi- 
litar at pulisya. Lahat sila ay nakikinabang sa V 
anda-andanang korapsyon ng rehimen. 

Ilang “solidarity walk” na ang isinagawa ni Ar- 4 


lalo lamang 


| royo at kanyang mga 
alipures, kabilang ang gi- 
nawa sa Malacafang 
uala noong Pebrero 19. 
Noong Pebrero 25, ika- 

) 


22 anibersayo ng EDSA 
1y 1, nagmartsa ang lahat 

ng mahagilap nilang 
¢\ upisyal ng militar at 
pulisya kasama sina 
AFP Chief-of-Staff Gen. 
Hermogenes Esperon at 
Philippine National Police 
(PNP) Director General 
ýN Avelino Razon Jr. mula 
= sa People Power Monu- 

ment hanggang sa Camp Aguinaldo 
sa EDSA upang ipakita ang kanila 
umanong pagtalima sa chain of 
command. 

Para naman kontrahin ang mga 
raling anti-Arroyo na nilalahukan 
ng papalaking bilang ng mamama- 
yan, binayaran ng kampo ni Arroyo 
ang ilang mga konsehong pam- 
barangay para magpalabas ng ra- 
ling maka-Arroyo. Noong Pebrero 
28-29, kasabay ng malaking pagki- 
los sa Makati ay may kakarampot 
na peke at binayarang mga taga- 
suporta ni Arroyo na nagrali sa 
Welcome Rotonda. 

Bilang pampalubag-loob sa 
mga binibisita niyang komunidad, 
“nagkakawanggawa” si Arroyo. 
Nagpamudmod siya ng mga delata 
at Philhealth cards sa Caloocan City 
noong Pebrero 22. Gayundin ang 
ginawa niya sa Sta. Rita, Bulacan 
noong Pebrero 29. 

Pekeng testigo at dagdag na 
mga kasinungalingan. Samutsa- 
ring kwento at paninirang-puri ang 
inilabas ni Arroyo upang dungisan 
ang kredibilidad ni Rodolfo Noel 
“Jun” Lozada Jr. Kabilang dito ang 
paglitaw ni Erwin Santos, dating 
tauhan ni Lozada sa Philippine Fo- 
rest Corporation (Philforest). May 
paiyak-iyak pa si Santos habang 
inaakusahan niya si Lozada ng 
mga katiwalian sa Philforest. Pi- 
nagtawanan ng marami ang testi- 
monya ni Santos dahil halatang- 
halata na Malacañang ang gumawa 
ng kanyang iskrip. Walang naloko 
si Santos. Ni hindi siya inimbita- 
hang tumestigo sa Senado dahil sa 
di kapani-paniwala niyang testi- 
monya. 

Noong Pebrero 12, nireyd ng 
National Bureau of Investigation 
ang upisina ni Lozada sa Philforest 
sa Taguig City upang magpalitaw 
ng ebidensya at maglubid ng kasi- 
nungalingan mula sa makukuhang 
mga papeles sa kanyang upisina. 

Sa pag-aakalang makapagbibi- 
gay ng linaw hinggil sa isyu ng 

proyektong NBN, nagpa-interbyu 
sa dzRH si Arroyo noong Pebrero 
23. Pero lalo lamang siyang nadiin 
nang sabihin niyang sinang-ayu- 
nan niya ang proyekto kahit batid 
niyang may “anomalya” ang kon- 
trata. Nalaman umano niya ang 
“anomalya” isang gabi bago ang 
pagpirma sa kontrata kaya alan- 
ganin nang kanselahin ang proyek- 
to. Kinabukasan, nabatid ng rehi- 
men na nakasama pa ang ginawang 
pag-amin ni Arroyo sa radyo at 
pilit itong itinanggi ng kanyang 
mga tagapagsalita para mabawi 
ito. 

Itim na propaganda. Nagpapa- 
laganap ng itim na propaganda ang 
rehimen upang maliitin ang mga 
protesta. Nariyang sabihin nitong 
sa Metro Manila lamang ang mga 
protesta kahit laganap at malalaki 
ang mga pagkilos sa mga prubinsya 
at sa labas ng bansa. 

Pilit na pilit nilang pinalalabas 
na matindi ang tunggalian sa loob 
ng kilusang pagpapatalsik gayong 
mas matimbang ang pagkakaisa sa 
loob nito laban kay Arroyo. 

Tuluy-tuloy din ang paglulubid 
nila ng bulaang kwento na mang- 
gugulo raw sa rali ang Bagong Huk- 
bong Bayan o ang bandidong gru- 
pong Abu Sayyaf gayong malinaw 
sa presensya ng bata-batalyong 
militar at pulis na handa silang 
maghasik ng gulo anumang oras na 
manganib sa pwesto si Arroyo. 

Panginginig sa takot, pagha- 
hasik ng takot. Takot na takot si 
Arroyo sa bawat testigo laban sa 
kanya kaya tinatapatan niya ito ng 
panghaharas at panunupil. 

Pinalawak at hinigpitan din 
ang pagmamanman sa mga tumu- 
tuligsa sa rehimen. Pinalagyan ni- 
to ng surveillance camera ang ta- 
pat ng La Salle kung saan 
nagkakanlong ngayon si Lozada at 
kanyang pamilya. Noong Pebrero 
28, nanakot ang Malacafiang sa 
mga estudyante ng Polytechnic 
University of the Philippines na 


may bombang sasabog dito sa 
araw ng pagsasalita ni Lozada sa 
isang porum doon. Hindi pa rin ni- 
to napigilan ang mga estudyante 
na sama-samang magpakita ng 
suporta kay Lozada at magpahayag 
ng galit sa rehimen. 

Sobra-sobra ang pagdedeploy 
nito ng militar at pulisya sa bawat 
rali, laluna noong Pebrero 29. Ini- 
labas din ang kautusang no fly zo- 
ne ang Makati noong araw na iyon 
upang hindi makunan ng bidyo o 
litrato ang aktwal na laki ng duma- 
lo sa rali. Hinarang din ang mga 
komboy ng mga raliyista mula sa 
mga prubinsya. 

Sa araw ng malaking rali, na- 
ngangatog na nagkulong si Arroyo 
sa Camp Crame sa loob ng tatlong 
oras at mahigpit na minaman- 
manan ang matataas na upisyal ng 
militar at pulisya, kasama ang 
kanyang gabinete. Umalis lamang 
sa Crame si Arroyo nang mag-uwian 
na ang mga raliyista. 

Noong Marso 4, pinaaresto niya 
ang siyam na aktibistang nagrali sa 
gitna ng kanyang palabas sa Lagu- 
na. 

Nitong gabi ng Marso 6, mara- 
has na binuwag ang hanay ng 
mahigit 1,000 mga manggagawa 
mula sa Southern Tagalog na nagra- 
rali sa tapat ng upisina ng DOLE sa 
Intramuros, Maynila. Tatlong raliyis- 
ta ang inaresto, 13 ang nasugatan 
at anim ang hindi matagpuan mata- 
pos ang madugong dispersal. 

Lumalalang krisis. Samantala, 
ang lumalaking presensya ng mili- 
tar sa Metro Manila ay palatandaan 
ng matindi nang paglala ng krisis 
sa Pilipinas, ayon sa International 
Crisis Group (ICG), isang organisas- 
yong nagsusuri sa namumuong mga 
krisis sa mundo. Isinasangkalan ng 
rehimen ang umano'y mga paka- 
nang asasinasyon para imilitarisa 
ang pambansang kabisera. Ang to- 
too'y bunga ito ng pag-igting ng 
mga protestang anti-Arroyo sa Na- 
tional Capital Region. ABI 

Suhulan sa ZTE, 
lalong nalalantad 


proyektong NBN-ZTE, lalong lumilitaw ang tuwirang pagkakasang- 


He tumatagal ang imbestigasyon hinggil sa maanomalyang 


kot ng mag-asawang Gloria at Mike Arroyo dito. 


Nitong Pebrero 26, lumitaw ang 
bagong testigong si Dante Madria- 
ga, dating konsultant ng ZTE. Ayon 
kay Madriaga, mismong ang mga 
Pilipinong kasosyo ng ZTE sa pamu- 
muno ni dating COMELEC chairman 
Benjamin Abalos, ang tumatang- 
gap ng mga suhol mula sa ZTE at 
dinadaluyan ng kikbak papunta sa 
mag-asawang Arroyo. Kabilang sa 
grupong ito si Leo San Miguel, ang 
kumuha kay Madriaga para sa pro- 
yekto. 

Ibinahagi umano ni San Miguel 
kay Madriaga na ang suhol sa mga 
upisyal ng gubyerno ay ibinigay 
nang tatlong hulog. Ang una, ani- 
ya, ay $1 milyong ibinigay noon 
pang Agosto 2006 nang simulan 
ang pagsasaayos ng proyekto. Ang 
ikalawa ay $10 milyon na ibinigay 
matapos maaprubahan ng NEDA 
ang kontrata noong Marso 2007. 
Kalahati umano nito ay napunta sa 
mag-asawang Arroyo. Ang ikatlo ay 
$30 milyon na ibinigay matapos 
saksihan ni Gloria Arroyo 
ang pirmahan ng kon- 
trata sa Boao, China 
noong Abril 2007. 
Ang halagang ito ay gi- 
namit na panggastos at 
pansuhol ng rehimeng 
Arroyo noong eleksyong 
2007. 

Dahil sa patung-patong 
nang mga kikbak, lumobo 
nang lumobo ang halaga 
ng kontrata mula $50 mi- 
lyon tungong $329 mi- 
lyon, kung saan mahigit $170 mi- 
lyon ang nakalaan sa mga 
suhol. 


Isiniwalat din ni 


Madriaga ang pagpapel dito ni 
Mike Defensor, dating chief of staff 
ng Malacañang, para umano tiyakin 
ang interes ng mag-asawang Ar- 
royo sa mga transaksyon ng 
proyektong NBN-ZTE. 

Inaasahang lalo pang pagtiti- 
bayin ang testimonya ni Madriaga 
sa nakatakdang paglitaw ng isa 
pang testigo na ayon kay Sen. 
Panfilo Lacson ay may “tuwirang 
impormasyon hinggil sa pagtang- 
gap ng salapi mula sa ZTE.” 

Samantala, tinanggihan ng Se- 
nado ang panukala ng Korte Supre- 
ma hinggil sa pagharap ni dating 
NEDA Chairman Romulo Neri sa 
mga pagdinig ng Senado. Si Neri, 
isa sa mga nagsiwalat ng pagkaka- 
sangkot ni Jose Miguel "Mike" Ar- 
royo sa maanomalyang kontratang 
NBN-ZTE, ay pansamantalang hindi 
humarap sa Senado habang dinidi- 
nig ng Korte Suprema ang petisyon 
niya hinggil sa nararapat na saklaw 
ng executive privilege. Alinsunod sa 
pribilehiyong ito, hindi maaa- 
ring ibahagi ng sinumang 
upisyal ng gubyerno ang 

anumang pag- 
uusap ni- 

la ng presidente. 

Ayon sa mungkahing kasunduan 
ng Korte nitong Marso 4, habang 
obligadong dumalo si Neri sa mga 
pagdinig ng Senado para magtesti- 
go tungkol sa lahat ng nalalaman 
niya hinggil sa korapsyon at suhu- 
lan sa kontatratang NBN-ZTE, ii- 
wasan naman ng mga senador na 
magtanong sa kanya tungkol sa 
mga sumusunod: Kung inungkat pa 
ba ng presidente ang kontrata, 
kung iniutos ba ni Arroyo na gaw- 
ing prayoridad ng NEDA ang kon- 
trata sa ZTE at kung iniutos ba ni 
Arroyo ang pag-apruba sa proyekto 
kahit iniulat na sa kanya ang tang- 
kang panunuhol kay Neri kaugnay 
nito. 

Hindi ito sinang-ayunan ng 
mga senador at iginigiit nila at ng 
mga eksperto sa batas na hindi ma- 
aaring gamitin ang gayong pribile- 
hiyo upang pagtakpan ang isang 
krimen, at hindi rin nararapat na li- 
mitahan ang saklaw ng mga maaa- 
ring itanong sa testigo. 

Samantala, dahil sa tindi ng 
mga batikos ay ipinahayag ng Ma- 
lacañang na hindi na umano umii- 
ral ang Executive Order 464 na nag- 
babawal sa mga upisyal ng gubyer- 
no na dumalo sa mga imbestiga- 
syon ng Kongreso at Senado nang 
walang permiso mula sa presidente. 
Napilitan na rin si Arroyo na bawi- 
in ang Memorandum Order 108 na 
naglalaman ng iligal na mga pro- 
bisyon na ipinabasura ng Korte 
Suprema noong 2007. Sa ilalim ng 
MO 108, nagpataw ng mga re- 
striksyon ang Malacafiang sa mga 
maaaring paksain ng mga dadalu- 
hang imbestigasyon ng mga 
myembro ng ehekutibo. Sa kabila 
ng mga pagbawi na ito, patuloy 
pa rin ang pag-iwas ng rehi- 
men sa mga pagdinig at 
pagpapadalo sa mga im- 
bestigasyon ang mga upi- 
syal ng gubyerno at kabi- 
kabila pa rin ang mga kasi- 
nungalingan nito. [AB 

MATATAGUMPAY NA OPENSIBA NG BHB Mo 


Militar, inambus sa Samar at Davao, 
detatsment ng PNP, nireyd sa Negros 


yan (BHB) ng mga aksyong militar nitong huling bahagi ng Pebre- 


Tirem ang paglulunsad ng mga yunit ng Bagong Hukbong Ba- 


ro at unang bahagi ng Marso laban sa mga armadong galamay ng 


reaksyunaryong estado. 


Marso 3. Tinambangan ng 
isang yunit ng BHB ang isang pla- 
tun ng 46th IB sa Barangay Pange, 
Motiong, Samar. Apat na sundalo 
ang napatay at tatlo ang nasuga- 
tan, kabilang si 2Lt. Leonard Orba- 
se na kumander ng yunit. Papunta 
ang naturang yunit ng AFP sa kata- 
bing baryo para rumesponde sa 
pagsalakay ng BHB sa isang bahay 
ng pulis doon. 

Marso 2. Sinalakay ng mga 
pwersa ng Pulang Diwata Command 
ang detatsment ng CAFGU sa ilalim 
ng 23rd IB sa Hinapuyan, Carmen, 
Surigao del Sur. Napatay sa reyd si 
Cpl. Jaire Jajuri na tumatayong ku- 
mander ng yunit ng CAFGU dito. 

Marso 1. Inambus ng mga ge- 
rilya ang isang yunit ng militar sa 


Sityo Havana, 
Barangay Cati- 
gan, Toril, g^ 


Davao City. 


ANG BAYAN Marso 7, 2008 


lo ang napatay at anim na iba pa 
ang nasugatan. 

Naganap ang pananambang 
isang araw makaraang magbigay ng 
seguridad ang tropa sa seremonya 
kung saan nanumpa ng katapatan 
sa gubyerno ang umano'y 300 rebel 
returnee ng Catigan. Pabalik ang 
mga sundalo sa kanilang de- 
tatsment sa Barangay Bacatan 
nang tambangan sila ng mga Pu- 
lang mandirigma. 

Pebrero 29. Nireyd ng limang 
Pulang mandirigma ang detatsment 
ng Philippine National Police (PNP) 
at dinisarmahan ang dalawang ka- 
sapi ng Special Civilian Armed 
Auxillary (SCAA) sa baybaying ba- 
rangay ng Vito, Sagay City sa Neg- 
ros Occidental. Kaaalis lamang ng 
dalawang pulis upang maghapunan 

at naiwan ang da- 
( lawang elemento 
\ ng SCAA nang 
N salakayin ang 
“~~ Community 


Police Assistance Center (COMPAC) 
ng mga kasapi ng Roselyn Jean 
Pelle Command (RJPC) ng BHB-Ne- 
gros. 

Ayon kay Ka Esther Estrella, ta- 
gapagsalita ng RJPC, nasamsam sa 
COMPAC ang dalawang M14, dala- 
wang kal. .38 pistola, mga cell- 
phone, magasin at bala at iba 
pang gamit militar. Makaraan ang 
10 minuto, naglaho na parang bu- 
la ang mga Pulang mandirigma sa 
makapal na taumbaryo. Nag-iwan 
sila ng mga polyetong kumukunde- 
na sa kasalukuyang rehimen. 

Pebrero 27. Isang armalayt at 
isang kal. .22 na rebolber ang na- 
samsam ng mga Pulang mandirig- 
ma sa bahay ng isang lider ng 
CAFGU sa Barangay San Francisco, 
Panabo City, Davao del Norte. Wala 
sa kanyang bahay ang lider ng pa- 
ramilitar nang salakayin ito ng 
mga Pulang gerilya. 

Pebrero 26. Napatay ang isang 
elemento ng CAFGU nang tamba- 
ngan ng mga mandirigma sa ilalim 
ng Nonito Aguirre Command ng 
BHB-Eastern Panay ang kanyang 
sinasakyang dyip sa Barangay Pu- 
tian, Cuartero. Kasapi ng 6th 
CAFGU Company na nakatalaga sa 
Maayon, Capiz ang naturang ele- 
mento. Binigyang-babala naman 
ng mga mandirigma ang kasama 


sr niyang kapatid na elemento rin ng 


CAFGU. 
Pebrero 21. Dinisarmahan ng 


` 20 pwersang gerilya ang isang yu- 
“nit ng Civilian Volunteers” Orga- 


nization (CVO) sa Barangay Pob- 
lacion, Montevista, Compostela 
Valley. Ayon sa panimulang ulat, 
nakumpiska ang lahat ng baril ng 
mga paramilitar kabilang ang 
isang rebolber na kalibre .357, 

pistolang kalibre .45, isang shot- 
gun at isang handheld radio. 

Sa araw ding ito, dalawang sun- 
dalo ng AFP ang napatay at walo 
ang nasugatan sa dalawang magka- 
hiwalay na pakikipagsagupa ng BHB 
at elemento ng Philippine Army sa 
mga bayan ng San Jose at Mag- 
saysay, Mindoro Occidental noong 
ikatlong linggo ng Pebrero. 

Pebrero 20. Inambus at napa- 
tay ng isang yunit isparo ng Celso 
Minguez Command ng BHB-Sorso- 
gon sa Zone 1, Bulan, Sorsogon si 
Jamil Borras Jaimalin, isang ahen- 
te ng Intelligence Service of the 
Armed Forces of the Philippines 
(ISAFP). Responsable si Borras sa 
pagpaslang kina Rei Mon Guran, 
isang lider-estudyante at Manny 


Misengkwentro ng mga yunit 
ng AFP sa Bikol 


ANIM na sundalo ang namatay at 
dalawa ang nasugatan sa miseng- 
kwentrong naganap sa pagitan ng 
8th Scout Ranger Company at 3rd 
Scout Ranger Battalion sa Irosin, 
Sorsogon nitong Pebrero 25. 

Para pagtakpan ang madugong 
misengkwentro, pinalabas ng AFP 
na isang labanan sa pagitan ng AFP 
at ng BHB ang naganap. Pinalala- 
bas ng AFP na dalawang mandirig- 
ma ng BHB ang napatay at dala- 
wang M16 ang nasamsam. 

Ayon sa Celso Minguez Com- 
mand ng BHB-Sorsogon, papunta 
pa lamang sa ambush site ang 
isang tim ng mga isnayper ng BHB 
nang magkaroon na ng putukan. 
Tatlo kaagad ang tinamaan sa mga 
sundalo. 

Maagap na nakaiwas ang mga 
isnayper nang bumugso ang ikala- 
wang serye ng putukan sa pagitan 
ng dalawang yunit ng militar. Ma- 
tapos ang sagupaan, patago na la- 
mang na hinakot ng mga sundalo 
ang kanilang mga kaswalti. ABI 

Botolan, isang drayber ng 
traysikel sa Bulan. Tagapagtatag 
din siya ng Barangay Intelligence 
Network sa loob at labas ng Bu- 
lan. 

Pebrero 19. Nag-ooperasyon 
ang mga elemento ng 23rd Divisi- 
on Reconnaissance Company ng 
Philippine Army sa Sityo Bantulaw, 
Barangay Paclolo, Magsaysay, Occi- 
dental Mindoro noong Pebrero 19 
nang tambangan sila ng mga pwer- 
sang gerilya ng BHB. Kinabukasan, 
Pebrero 20, napatay ang isang ele- 
mento ng Charlie Company ng 80th 


Kaso ng masaker sa Sulu, 


isasampa sa UN 


sasampa ng Suara Bangsamoro o Suara at ng 
Moro Islamic Liberation Front sa United Nations : 
Human Rights Council ang karumal-dumal na masa- 


IB sa pakikipagsagupa sa mga 
pwersang gerilya sa Sityo Quintal, 
Barangay Murtha, San Jose sa 
parehong prubinsya. 

Pebrero 17. Dinisarmahan ng 
mga pwersa ng Alejandro Lanaja 
Command ng Southern Mindanao 
Region ang isa pang yunit ng 
CAFGU sa Barangay Kibaguba, 
Laak, Davao del Norte. Nasamsam 
ng mga mandirigma ang dalawang 
shotgun, dalawang Garand at isang 
M203 grenade launcher. Hindi na- 
kapanlaban ang mga nasorpresang 
paramilitar. ABI 


ker ng mga elemento ng Special Warfare Group ng “ Ng ks 


Philippine Navy at Light Reaction Company ng Phi- /f- 
lippine Army sa walong sibilyan sa Ipil, Maimbung, 


Sulu noong madaling araw ng Pebrero 4. Ito'y matapos absweltuhin ng 
AFP ang mga sundalong responsable sa masaker. 

Ayon kay Amira Lidasan, pambansang pangulo ng Suara, hindi ka- 
pani-paniwala ang resulta ng imbestigasyon ng AFP na nagsasaad na 
may nangyaring labanan sa pagitan ng militar at mga elemento ng 
Abu Sayyaf. Wala pa mang imbestigasyon ay idineklara na dati ng AFP 
na pawang mga elemento o tagakanlong ng Abu Sayyaf ang mga bik- 
tima. Inulit lamang ito ng AFP nang ianunsyo nitong Pebrero 28 ng 
Judge Advocate General's Office ng Western Mindanao Command ang 
pagkaabswelto ng mga sangkot na sundalo matapos ang sariling im- 
bestigasyong ginawa umano ng militar. 

Nauna nang nag-imbestiga ang Commission on Human Rights 
(CHR) at sinabi nitong walang totoong labanang naganap sa Maim- 
bung at walang kahit isang elemento ng Abu Sayyaf sa mga biktima. 
Ayon sa CHR, sinalakay ng mga tropa ang islang baryo ng Maimbung 
at pinagbabaril ang mga residente sa kabila ng kanilang pagmamaka- 
awa at pagsasabi na mga sibilyan sila. 

Ang dalawang sundalong namatay at limang nasugatan sa insiden- 
te ay resulta ng misencounter sa hanay ng mga elemento ng AFP, 


anang CHR. 


Inulan ng matinding batikos ang makaisang panig na imbestiga- 
syon ng AFP. Dahil dito, napilitan si Lt. Gen. Nelson Allaga, hepe ng 
Western Mindanao Command, na sabihin nitong Marso 2 na panimula 
pa lamang ang resulta ng kanilang imbestigasyon at hindi pa lubos na 
pinawawalang-sala ang mga sangkot na sundalo. ABI 

N BALITA | 


Jonas Burgos, nasa Order of Battle ng AFP 


INILABAS kamakailan ni Editha 
Burgos, ina ng nawawalang aktibis- 
tang si Jonas Burgos ang isang sik- 
retong ulat ng AFP na nagsasaad 
na nasa Order of Battle (OB) ng 
AFP si Jonas kaya ito dinukot. 
Ayon kay Ginang Burgos, may 
nagbigay sa kanya ng impormasyon 
mula sa mga hindi nagpakilalang 
sundalo ng 56th IB ng Philippine 
Army na nakabase sa Norzagaray, 
Bulacan na si Jonas ay pinaghihi- 
nalaang pinuno ng Intelligence De- 


partment ng Bagong Hukbong Ba- 
yan sa prubinsya ng Bulacan at 
nagtatago sa pangalang Ka Ray- 
mond, Ka Ramon o Ka Simon. 

Nasa OB din siya umano ng AFP 
noon pa mang Marso 17, 2007. Si- 
nabi rin sa ulat ng 56th IB na mga 
militar ang dumukot sa kanya sa 
Ever Gotesco sa Quezon City noong 
Abril at sumailalim si Jonas sa tac- 
tical investigation at nailagay sa 
ulat na neutralized o pinatay na. 

Idinadawit din umano ang asa- 


wa ni Jonas na si Marian. Ang kan- 
yang pinsan ay nakaranas ng pang- 
gigipit mula sa mga nagpakilalang 
myembro ng Commission on Human 
Rights upang alamin kung nasaan 
ang asawa at anak ni Jonas. 
Inilantad ito ni Ginang Burgos 
sa Court of Appeals sa patuloy na 
pagdinig ng isinampang petisyon 
para sa writ of amparo ng pamilya 
Burgos sa korte. Tumungo rin sa US 
si Ginang Burgos upang dalhin ang 
kampanya para kay Jonas doon. 


Mga proyekto ng pamahalaan, 
pinaiimbestigahan 


PINAIIMBESTIGAHAN ng Bayan Muna ang mga 
proyekto ng gubyerno na pinopondohan ng mga 
panlabas na utang. Iginiit ni Rep. Teddy Casifio na 
dapat repasuhin ng Kongreso sa pangunguna ng 
Congressional Oversight Committee on Foreign- 
Funded Projects ang mga proyektong pinopondohan 
ng Overseas Development Assistance o ODA para 
alamin kung anong mga anomalya ang bumabalot 
sa mga ito. Ito'y matapos kara-karakang kanselahin 
ng rehimeng Arroyo ang 11 proyektong nasa ga- 
yong kategorya. 

Ang mga nasabing proyekto ay ang Angat Water 
Utilization and Aqueduct Improvement Project Pha- 
se 2 sa Metro Manila na halagang P5.75 bilyon: Ba- 
taan Manila Pipeline Project, P7.2 bilyon; LRT line 
2 Phase 2 Extension (Santolan hanggang Masinag, 
Antipolo), P10.33 bilyon, LRT line 1 North Extensi- 
on, P5.98 bilyon: Cyber-education Project, P26.48 
bilyon: Mainline Southrail Project Phase 1A, P15.30 
bilyon: LRT 1 line 1 South Extension (Pasay hang- 
gang Bacoor, Cavite) P15.3 bilyon, New Commu- 
nications, Navigation, Surveillance and Air Traffic 
Management Systems Development Project in North 
Luzon, P2.64 bilyon; Regionalization of Mental 
Health Services in Luzon Urban Beltway, P1.32 bi- 
lyon; Redevelopment of Tacloban Airport Develop- 
ment Project Phase II, P1.12 bilyon, at maging ang 
konstruksyon ng mga silid-aralan sa mga paaralang 
elementarya at hayskul, na nagkakahalaga ng 
P45.67 milyon. Ang lahat ng mga ito ay nagkaka- 
halaga ng P104 bilyon. 

Napipintong krisis sa pagkain 


LALONG magiging talamak ang kagutuman sa Pilipinas 
at maraming iba pang maralitang bansa sa napipin- 
tong pagputok ng matinding krisis sa pagkain nga- 
yong taon. 

Ayon sa mga ekonomista, isa sa mga salik sa pag- 
sirit ng presyo ng maraming batayang pagkain ang 
pagkauso ng biofuels o mga panggatong na nagmumu- 
la sa mga pananim. Ang mais, halimbawa, na ginaga- 
mit sa manupaktura ng ethanol ay nagtamo ng 88% 
pagtaas sa presyo sa pandaigdigang pamilihan--bagay 
na nakapagpapataas din sa presyo ng karneng baboy 
at manok. Ang mais ay isa sa mga pangunaning sang- 
kap ng pinakakain sa mga alagang hayop. 

Kabilang pa rin sa iba pang pagkaing sumirit ang 
presyo sa pandaigdigang pamilihan ang langis ng ni- 
yog (96%), bigas (54%), soybean (85%) at trigo 
(148%). Dahil dito, maaasahan ang matarik na pagta- 
as ng presyo ng mga pagkaing gumagamit ng trigo at 
mantika (tulad ng tinapay). Maaaring maramdaman na 
ang epekto ng krisis sa Pilipinas ngayong Marso. 

Dagdag pang salik ang paglobo ng presyo ng kru- 
dong langis tungong $103 bawat bariles, pinaka- 
mataas na presyong naitala nito sa nakaraang 30 taon. 

Ang pagsirit ng mga presyo ng pagkain ay tiyak na 
magpapalala pa sa abang kalagayan ng nakararaming 
naghihikahos sa Pilipinas. Ayon sa mga estadistika ng 
National Statistical Coordination Board, tumaas mula 
24.4% noong 2003 tungong 26.9% noong 2006 ang 
porsyento ng mga naghihirap sa Pilipinas. Pero kung 
tutuusin, umaabot sa 80% ng mamamayang Pilipino 
ang maituturing na naghihirap dahil sa laganap na 
kawalan ng trabaho at nakapakong pasahod. 


N BALITA | 


Pilipina, ginahasa ng sundalong Amerikano sa Japan 


ISANG migranteng manggagawang 
Pilipina ang ginahasa ng isang 
sundalong Amerikano sa Okinawa, 
Japan noong Pebrero 18. Nagsampa 
ng kaso ang ginahasang Pilipina la- 
ban sa sundalong Amerikano at 
ngayo'y nasa proteksyon siya ng 
pulisya ng Okinawa. 

Ang balita hinggil sa pangga- 
gahasa ay muling nagpaalab sa ga- 
lit ng mga Pilipino. Sunud-sunod 
na protesta ang inilunsad ng mga 
grupong kababaihan, sa pangungu- 
na ng Gabriela, sa harap ng emba- 
hada ng US upang tuligsain ang 
panggagahasa at igiit ang pagwa- 
wakas ng presensya ng militar ng 
US sa Pilipinas at ibang bansa sa 
Asia. Kinundena rin ng mga ito ang 
kawalang-aksyon ng rehimeng Ar- 


royo sa kaso. Kung hindi masusing 
masusubaybayan, tiyak na pagta- 
takpan lamang ng papet na rehi- 
men ang mga krimen ng salarin, 
tulad ng tinangka nitong gawin sa 
kaso ng ginahasang Pilipina sa Su- 
bic noong 2006. 

Kasabay nito, ipinasa ng 52 
babaeng kongresista ang isang re- 
solusyon para suportahan ang bik- 
tima sa pagsasampa ng kaso laban 
sa sundalong Amerikano. Anila, 
dapat bigyan ng gubyernong Arro- 
yo ng tulong ligal at pinansyal 
ang biktima hanggang matapos 
ang kaso. Iginiit din nilang guma- 
wa ng protestang diplomatiko la- 
ban sa US. 

Matindi ang galit ng mga Hapo- 
nes sa presensya ng baseng militar 


ng US at malaking bilang ng mga 
sundalong Amerikano sa Japan. 
Ang panggagahasa sa Pilipina sa 
Okinawa ay nangyari ilang araw 
matapos pumutok ang kaso ng 
panggagahasa ng isa pang sunda- 
long Amerikano sa 14-anyos na es- 
tudyanteng Haponesa. Sa tindi ng 
galit ng mamamayan doon, nagpa- 
taw ang lokal na gubyerno sa Oki- 
nawa ng curfew at restriksyon sa 
mga sundalong Amerikano sa lugar. 
Naglagay din sila ng mga sureil- 
lance camera sa mga gate ng base 
upang imonitor ang galaw ng mga 
sundalo. Matagal na nilang pinala- 
layas ang mga ito dahil sa sunud- 
sunod na mga kaso ng paglabag ng 
karapatang-tao at pagyurak sa so- 
beranya ng Japan. 


Tunay na gastos sa gera sa Iraq: S3 trilyon 


UMABOT na sa $3 trilyon ang na- 
gagastos ng US sa limang taon ni- 
tong pananakop sa Iraq o sam- 
pung ulit kumpara sa upisyal na 
mga ulat, ayon sa isang pag-aaral 
na ginawa ni Joseph Stiglitz, da- 
ting chief economist ng World 
Bank. 

Ani Stiglitz, lumobo ang gas- 
tos dahil sa malalaking kontratang 
nagkakahalaga ng 5193 milyon na 
nakopo ng kumpanyang Halibur- 
ton na malapit kay Bise Presiden- 
te Dick Cheney: ang napakalaking 
sweldo ng mga kinontratang priba- 
dong BB pwersang panseguridad 
(5400,000/taon) kumpara sa swel- 
do ng mga sundalo (540,000/ta- 
on): kontratang sobra ang bayad 
gaya ng pagpipintura na kayang 
gawin ng mga Iraqi sa halagang 55 
milyon subalit umabot sa 525 mi- 
lyon dahil kinontrata ito ng isang 
kumpanyang US. Malaki rin ang 
gastos sa pagpapagamot, pag- 
aalaga at pagpapalibing sa mga 

kaswalti na hindi ibinibilang sa 
badyet ng militar at inilalagay sa 
mga departamento gaya ng Depart- 
ment of Health. 

Mas malaki pa ito kung isasama 
ang gastos sa pagsirit ng presyo ng 
langis. Limang taon pagkatapos ng 
pananakop, hindi pa rin mapakina- 
bangan ng US ang langis ng Iraq. 
Hindi pa kasali sa kwenta ang gas- 
tos sa pag-aruga sa mga internal at 
eksternal na bakwit ng Iraq; gastos 
sa pagpapagamot ng mga kaswal- 
ting Iraqi; at ang matagalang reha- 
bilitasyon ng mga kaswalting Ame- 
rikano at Iraqi dulot ng pambo- 
bomba. 

Kinailangang umutang ang US 
sa ibang bansa para pondohan ang 
teroristang gera laban sa Iraq. Uma- 
abot na ito sa S1 trilyon na kalak- 
han ay inutang sa China. 

Samantala, ayon naman sa 
isang pag-aaral ng isang ekonomis- 
ta ng UK Defence Department, 
umabot sa limang bilyong euro 


(57.5 bilyon) ang upisyal na na- 
gastos ng UK sa gera hanggang 
2006 at tinatayang nadagdagan pa 
ito ng S1 bilyon noong nakaraang 
taon. 


Raul Castro, bagong 
presidente ng Cuba 


NAHALAL bilang bagong presi- 
dente ng Cuba si Raul Castro 
noong Pebrero 25. Inithalal si 
Raul Castro ng National As- 
sembly ng Cuba pagkatapos 
pormal na magbitiw bilang pa- 


ngulo si Fidel Castro. Mula nang 


magkasakit si Fidel noong 
2005, si Raul na ang humalili 
bilang presidente ng Cuba kasa- 
bay ng pagiging hepe ng Armed 
Forces ng Cuba. Si Raul Castro, 
na nakababatang kapatid ni Fi- 
del, ay isa ring beterano ng re- 
bolusyon ng Cuba. 

Paglagablabin ang pakikibakang bayan 
para patalsikin ang rehimeng Arroyo 


yang Pilipino sa rehimeng US-Arroyo. Punung- kaso ng korapsyon, kabilang ang mga kinulimbat ng 


Gimo P na ang galit at pagtatakwil ng mamama- tang. Bago ito, nalantad na ang patung-patong nang 


puno na sila't nagngingitngit sa patung-patong pamilyang Arroyo mula sa proyektong IMPSA-Caliraya, 
nang mga kaso ng korapsyon at pagsisinungaling ng Macapagal Boulevard at marami pang iba. 


rehimeng Arroyo at sa labis na pagpa- 
pahirap at pang-aapi nito sa kanila. 

Bumibilis ang kumpas at paglawak 
ng kilusang protesta sa buong bansa. 
Simula sa mga papalaking rali na ini- 
lunsad sa Makati nitong Pebrero 15 at 
29, araw-araw na lumalawak sa pam- 
bansang kabisera at sa iba't ibang ba- 
hagi ng bansa ang pagbubuhos ng 
kolektibong galit ng mamamayan. Ang 
mga iyo'y tanda ng mariing pagtatak- 
wil ng sambayanang Pilipino sa rehi- 
meng US-Arroyo at kahandaan nilang 
bagtasin ang landas ng militanteng 
pagkilos para wakasan ang kinamumu- 
hian nilang rehimen. 

Habang bumubulwak ang kilusang 
protesta sa buong bansa, dumarami pa 
ang lumilitaw na mga kabulukan, kasi- 
ngungalingan at kalupitan ng nagha- 
haring rehimen. Bukod sa pagkaka- 
bunyag ng anomalya sa proyektong 
NBN-ZTE, nalantad rin kamakailan ang 
antinasyunal na kasunduang pinasok 
ng rehimen na pagpapaubaya sa China 
ng eksplorasyon ng langis sa Spratlys 
Islands kapalit ng bilyong mga pau- 


Mga tampok Bumubwelong mga Nagkukumahog si Aia aba 
sa isyung ItO... protesta PAHINA 3 Arroyo PAHINA 4 sa Negros ARNAI 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas mapus- 
yaw ang masthead o logo ay para sa mga gumagamit ng mimeo machine o naglilimbag 
sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang proble- 
ma kaugnay ng paglilimbag sa pamamagitan ng v-type. Magpadala ng email sa angba- 
yan@yahoo.com 


